JY LEES NOU Ware lewensdramas: Tuis by Naka Drotské ná skietery
Die haker van die triomfantelike Springbokspan van 1995 is op 29 November 2018 in 'n rooftog op sy broer se kleinhoewe geskiet. Vanaand in 'Huisgenoot: Ware Lewensdramas' om 21:00 op VIA (DStv-kanaal 147) word daardie traumatiese gebeure herbesoek.
Tuis by Naka Drotské ná skietery: 'Hoe huil jy nié' – Cyril Blackburn, Huisgenoot 17 Januarie 2019
"Ek wou tou opgooi; ek wou liewer sterf. Dis God wat namens my ge-fight het. Dis Marzanne wat soggens en saans langs my bed was met my kinders se boodskappe. Dis die verpleegsters wat my elke dag moed ingepraat het. Dis die duisende boodskappe van gebed en bemoediging.
"Maar ék? Ek was nie 'n fighter nie."
Hy het daardie aand sy seuns, Allen (15) en Tristan (11), geneem na die OR Tambo Internasionale Lughawe in Johannesburg, waar hulle om negeuur die aand 'n vlug na Amerika gehaal het om by hul ma, Liske, te kuier.
Meer oor Naka
Hy is op 15 Maart 1971 op Senekal in die Vrystaat gebore.
Naka was 'n uitblinker op die rugbyveld en het SA Skole in 1992 as 'n flank verteenwoordig. Maar toe hy vir die destydse Vrystaat-span gekies is, het hy van posisie verander en is hy as 'n haker ingespan. Hy was 22 jaar oud toe hy sy debuut in die groen en goud op 13 November 1993 teen Argentinië in Buenos Aires gemaak het. Die Bokke het met 52:23 geseëvier.
Sy laaste wedstryd vir die Bokke was teen die All Blacks in Cardiff op 4 November 1999 tydens die Wêreldbekerwedstryd. Die Bokke het 'n naelskraapse oorwinning van 22:18 oor die Kiwi's behaal.
Hy het van 1993 tot 1999 in altesaam 26 toetswedstryde vir die Bokke op die veld gedraf. Daarna het hy vir drie jaar koers gekies Engeland toe en vir die London Irish-span uitgedraf. In die 2002/2003-seisoen is hy as hul speler van die seisoen en ook die ondersteuners se speler van die seisoen aangewys.
Ná sy uittrede uit rugby, het hy tussen 2007 en 2015 die Cheetahs afgerig, waarna hy in 2015 rugby gegroet het om die sakewêreld te betree.
Bronne: bbc.com, sporting-heroes.net, ewn.co.za
Meer oor: naka drotské| tinus drotské| os du randt| kameeldrift| bloemfontein| rowers| ware lewensdramas| kleinhoewe| seisoen 7| skietvoorval